b"\n_START_ARTICLE_\nDan Schlosser\n_START_PARAGRAPH_\nDan Sandur Schlosser (f\xc3\xb8dt 20. februar 1956) er en dansk skuespiller, studiev\xc3\xa6rt, speaker og forfatter._NEWLINE_Schlosser er uddannet fra skuespillerskolen ved Odense Teater i 1983. Han har v\xc3\xa6ret studiev\xc3\xa6rt p\xc3\xa5 flere tv-programmer, bl.a. TV 2's Faktisk og har skrevet flere b\xc3\xb8rneb\xc3\xb8ger, ligesom han har undervist i drama, improvisation, opl\xc3\xa6sning, dubbing samt tale og pr\xc3\xa6sentationsteknik. Mest kendt er han nok for at have v\xc3\xa6ret speaker i mange forskellige sammenh\xc3\xa6nge. Han har v\xc3\xa6ret formand for Speaker- og Indl\xc3\xa6serforeningen fra 1998 til 2008."